Document ID: /roh_data/filtered/fineweb-2-filterrobots_roh.jsonl.gz/58577

Per l’auter onn na datti nagins termins fix. Plinavant na sajan er betg anc reservadas las hallas. Quels indizis inditgeschan la fin da la Stadlshow. Da vart uffiziala ins s’exprima precaut tar l’avegnir da la Stadlshow.
Malgrà las speculaziuns sajan ins en tractandas per shows en la Germania, en l’Austria ed er en la Svizra. Jörg Oberrauch dal comité d’organisaziun a Tavau ha confirmà ch’els sajan en tractativas per ina Stadlshow il settember 2016.
Sch’i dat era en l’avegnir la Stadlshow vegn pli probabel decidì pir suenter il Silvesterstadl dals 31 da december 2015.